title: Padomes Lēmums (KĀDP) 2015/837 (2015. gada 28. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju

text:
               29.5.2015

               LV

               Eiropas Savienības Oficiālais Vēstnesis

               L 132/82

         PADOMES LĒMUMS (KĀDP) 2015/837
   (2015. gada 28. maijs),
   ar ko groza Lēmumu 2013/255/KĀDP par ierobežojošiem pasākumiem pret Sīriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Padome 2013. gada 31. maijā pieņēma Lēmumu 2013/255/KĀDP (1).

               (2)

               Padome 2014. gada 28. maijā pieņēma Lēmumu 2014/309/KĀDP (2), pagarinot Lēmumā 2013/255/KĀDP izklāstītos ierobežojošos pasākumus līdz 2015. gada 1. jūnijam.

               (3)

               Pamatojoties uz Lēmuma 2013/255/KĀDP pārskatīšanu, ierobežojošie pasākumi būtu vēlreiz jāpagarina līdz 2016. gada 1. jūnijam.

               (4)

               Ņemot vērā situācijas nopietnību, Lēmuma 2013/255/KĀDP I pielikumā iekļautajam to fizisko un juridisko personu, vienību un struktūru sarakstam, kurām piemēro ierobežojošus pasākumus, būtu jāpievieno viena persona.

               (5)

               Viena persona vairs ilgāk nebūtu jāiekļauj Lēmuma 2013/255/KĀDP I pielikumā iekļautajā to fizisko un juridisko personu, vienību un struktūru sarakstā, uz kurām attiecina ierobežojošos pasākumus.

               (6)

               Būtu jāatjaunina informācija par dažām personām, kas uzskaitītas Lēmuma 2013/255/KĀDP I pielikuma A iedaļā.

               (7)

               Saskaņā ar Vispārējās tiesas 2014. gada 9. jūlija spriedumu apvienotajās lietās T-329/12 un T-74/13 Mazen Al-Tabbaa/Padome (3) un Vispārējās tiesas 2015. gada 26. februāra spriedumu lietā T-652/11 Bassam Sabbagh/Padome (3), Mazen Al-Tabbaa un Bassam Sabbagh nav iekļauti Lēmuma 2013/255/KĀDP I pielikumā iekļautajā to fizisko un juridisko personu, vienību un struktūru sarakstā, uz kurām attiecina ierobežojošos pasākumus.

               (8)

               Turklāt ANO Drošības padome 2015. gada 12. februārī pieņēma Rezolūciju 2199 (2015), kuras 17. punktā aizliedz tirdzniecību ar Sīrijas kultūras vērtībām un citiem priekšmetiem, kam ir arheoloģiska, vēsturiska, kultūras, reta zinātniska un reliģiska nozīme un kas nelikumīgi izvesti no Sīrijas kopš 2011. gada 15. marta.

               (9)

               Tādēļ Lēmums 2013/255/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2013/255/KĀDP groza šādi:

               1)

               lēmuma 13.a pantu aizstāj ar šādu:
               “13.a pants
               Ir aizliegts importēt, eksportēt, pārvest vai sniegt starpniecības pakalpojumus saistībā ar kultūras vērtībām un citiem priekšmetiem, kam ir arheoloģiska, vēsturiska, kultūras, reta zinātniska un reliģiska nozīme, kuri ir nelikumīgi izvesti no Sīrijas vai pastāv pamatotas bažas, ka tie ir nelikumīgi izvesti no Sīrijas, 2011. gada 15. martā vai pēc šā datuma. Aizliegumu nepiemēro, ja tiek pierādīts, ka kultūras priekšmeti tiek droši atdoti atpakaļ to likumīgajiem īpašniekiem Sīrijā.
               Savienība veic vajadzīgos pasākumus, lai noteiktu atbilstīgos priekšmetus, uz kuriem ir jāattiecas šim pantam.”;

               2)

               lēmuma 34. pantu aizstāj ar šādu:
               “34. pants
               Šo lēmumu piemēro līdz 2016. gada 1. jūnijam. To pastāvīgi pārskata. To var pēc vajadzības atjaunināt vai grozīt, ja Padome uzskata, ka tā mērķi nav sasniegti.”

         2. pants
   Lēmuma 2013/255/KĀDP I pielikumu groza tā, kā izklāstīts šā lēmuma pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2015. gada 28. maijā

            Padomes vārdā –

            priekšsēdētājs

         E. RINKĒVIČS

      (1)  Padomes Lēmums 2013/255/KĀDP (2013. gada 31. maijs) par ierobežojošiem pasākumiem pret Sīriju (OV L 147, 1.6.2013., 14. lpp.).

      (2)  Padomes Lēmums 2014/309/KĀDP (2014. gada 28. maijs), ar ko groza Lēmumu 2013/255/KĀDP par ierobežojošiem pasākumiem pret Sīriju (OV L 160, 29.5.2014., 37. lpp.).

      (3)  Vēl nav publicēts.

      PIELIKUMS

                  I.

                  Lēmuma 2013/255/KĀDP I pielikuma A iedaļā iekļauto personu sarakstu papildina ar turpmāk minēto personu:

                              Vārds, uzvārds

                              Identifikācijas informācija

                              Pamatojums

                              Sarakstā iekļaušanas datums

                              206.

                           Ģenerālis Muhamad (
                                 ) (jeb Mohamed, Muhammad) Mahalla (
                                 ) (jeb Mahla, Mualla, Maalla, Muhalla)

                              Dzimis Džeblā (Jableh), Latākijas (Lattakia) provincē

                              Sīrijas Militārā izlūkdienesta (SMI) 293. nodaļas (Iekšlietas) vadītājs no 2015. gada aprīļa. Atbildīgs par represijām un vardarbību pret civiliedzīvotājiem Damaskā/Damaskas lauku teritorijā.
                              Bijušais Politiskās drošības nodaļas vadītāja vietnieks (2012. gads), Sīrijas Republikas gvardes virsnieks un Politiskās drošības direktorāta direktora vietnieks. Militārās policijas vadītājs, Valsts drošības dienesta loceklis.

                              29.5.2015.

                  II.

                  Ierakstu par turpmāk minēto personu svītro no Lēmuma 2013/255/KĀDP I pielikuma A iedaļā iekļautā personu saraksta:
                  Nr. 11. Rustum () Ghazali ()

                  III.

                  Ierakstus par turpmāk uzskaitītajām personām, kā izklāstīts Lēmuma 2013/255/KĀDP I pielikuma A iedaļā, aizstāj ar turpmāk norādītajiem ierakstiem:

                              Vārds, uzvārds

                              Identifikācijas informācija

                              Pamatojums

                              Sarakstā iekļaušanas datums

                              3.

                              Ali (
                                 ) Mamluk (
                                 ) (jeb Mamlouk)

                              Dzimšanas datums: 1946. gada 19. februāris;
                              dzimšanas vieta: Damaska;
                              diplomātiskā pase Nr. 983

                              Valsts drošības dienesta direktors. Bijušais Sīrijas Izlūkošanas pārvaldes vadītājs; iesaistīts vardarbībā pret demonstrētājiem.

                              9.5.2011.

                              6.

                              Muhammad (
                                 ) Dib (
                                 ) Zaytun (
                                 ) (jeb Mohammed Dib Zeitoun; jeb Mohamed Dib Zeitun)

                              Dzimšanas datums: 1951. gada 20. maijs;
                              dzimšanas vieta: Damaska;
                              diplomātiskā pase Nr. D000001300

                              Vispārējais izlūkošanas direktorāta vadītājs, iesaistīts vardarbībā pret demonstrantiem.

                              9.5.2011.

                              16.

                              Faruq (
                                 ) (jeb Farouq, Farouk) Al Shar' (
                                 ) (jeb Al Char', Al Shara', Al Shara)

                              Dzimšanas datums: 1938. gada 10. decembris

                              Bijušais Sīrijas viceprezidents, iesaistīts vardarbībā pret civiliedzīvotājiem.

                              23.5.2011.

                              37.

                           Brigādes ģenerālis Rafiq (
                                 ) (jeb Rafeeq) Shahadah (
                                 ) (jeb Shahada, Shahade, Shahadeh, Chahada, Chahade, Chahadeh, Chahada)

                              Bijušais Sīrijas Militārā izlūkdienesta (SMI) 293. nodaļas (Iekšlietas) vadītājs Damaskā. Tieši iesaistīts represijās un vardarbībā pret civiliedzīvotājiem Damaskā. Prezidenta Bashar Al-Assad padomnieks stratēģiskos un militārās izlūkošanas jautājumos.

                              23.8.2011.

                              42.

                           Brigādes ģenerālis Nawful (
                                 ) (jeb Nawfal, Nofal, Nawfel) Al-Husayn (
                                 ) (jeb Al-Hussain, Al-Hussein)

                              Sīrijas Militārā izlūkdienesta Idlibas (Idlib) nodaļas vadītājs. Tieši iesaistīts represijās un vardarbībā pret civiliedzīvotājiem Idlibas provincē.

                              23.8.2011.

                              44.

                           Brigādes ģenerālis Muhammed (
                                 ) (jeb Muhamad) Zamrini (
                                 ) (jeb Zamreni)

                              Sīrijas Militārā izlūkdienesta nodaļas vadītājs Homsā (Homs). Tieši iesaistīts represijās un vardarbībā pret civiliedzīvotājiem Homsā.

                              23.8.2011.

                              53.

                              Adib (
                                 ) Mayaleh (
                                 ) (jeb André Mayard)

                              Dzimis: 1955. gada 15. maijā;
                              dzimšanas vieta: Basira (Bassir)

                                 Adib Mayaleh ir atbildīgs par ekonomiska un finansiāla atbalsta sniegšanu Sīrijas režīmam, darbojoties kā Sīrijas Centrālās bankas vadītājs.

                              15.5.2012.

                              55.

                           Pulkvedis Lu'ai (
                                 ) (jeb Louay, Loai) al-Ali (
                                 )

                              Sīrijas Militārā izlūkdienesta vadītājs, Dara'a nodaļa. Atbildīgs par vardarbības pielietošanu pret protestētājiem Dara'a.

                              14.11.2011.

                              80.

                           Brigadieris Nazih (
                                 ) (jeb Nazeeh) Hassun (
                                 ) (jeb Hassoun)

                              Sīrijas Militārā izlūkdienesta Damaskas lauku teritorijas/Rif Dimashq nodaļas vadītājs, bijušais Sīrijas Gaisa spēku izlūkdienesta vadītājs. Militāra amatpersona, iesaistīts vardarbībā Homsā.

                              1.12.2011.

                              137.

                           Brigādes ģenerālis Ibrahim (
                                 ) Ma ' ala (
                                 ) (jeb Maala, Maale)

                              Vispārējās izlūkošanas dienesta 285. nodaļas (Damaska) direktors (aizstāja brigādes ģenerāli Hussam Fendi 2011. gada beigās). Atbildīgs par apcietināto opozicionāru spīdzināšanu.

                              24.7.2012.


               2.9.2016

               LV

               Eiropas Savienības Oficiālais Vēstnesis

               C 324/16

         P8_TA(2015)0084
   Pieprasījums atcelt Ivan Jakovčić imunitāti
   Eiropas Parlamenta 2015. gada 25. marta lēmums par pieprasījumu atcelt Ivan Jakovčić imunitāti (2014/2169(IMM))
   (2016/C 324/03)

      Eiropas Parlaments,

               —

               ņemot vērā pieprasījumu atcelt Ivan Jakovčić imunitāti, kuru 2014. gada 5. septembrī nosūtījis cietušās puses advokāts, kas ir prasības iesniedzējs, saistībā ar kriminālprocesu Pazinas (Horvātija) pašvaldības tiesā (lietas Nr. K-143/14) un par kuru paziņots 2014. gada 23. oktobra plenārsēdē,

               —

               ņemot vērā Horvātijas Republikas pastāvīgā pārstāvja ES 2014. gada 14. februāra un 2015. gada 16. janvāra vēstules, kurās apstiprināts, ka saskaņā ar attiecīgajiem Horvātijas tiesību aktu noteikumiem cietusī puse kā prasības iesniedzēja var pieprasīt atcelt no Horvātijas ievēlēta Eiropas Parlamenta deputāta imunitāti,

               —

               pēc Ivan Jakovčić uzklausīšanas saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā 2009. gada 24. aprīļa rezolūciju par parlamentāro imunitāti Polijā (2),

               —

               ņemot vērā Horvātijas parlamenta Reglamenta 23. un 28. pantu,

               —

               ņemot vērā Horvātijas Kriminālkodeksa 61. panta 1. punktu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0059/2015),

               A.

               tā kā saistībā ar tiesvedību par apsūdzību neslavas celšanā privāta prasības iesniedzēja advokāts ir pieprasījis atcelt Eiropas Parlamenta deputāta Ivan Jakovčić imunitāti;

               B.

               tā kā Horvātijas Republikas pastāvīgais pārstāvis ES 2014. gada 14. februāra vēstulē informēja Parlamenta priekšsēdētāju, ka, tā kā nav īpašu procedūras noteikumu par pieprasījumiem atcelt no Horvātijas ievēlētu Eiropas Parlamenta deputātu imunitāti, būtu jāpiemēro noteikumi par valsts parlamenta deputātu imunitātes atcelšanas pieprasījumiem un ka saskaņā ar šiem noteikumiem pieprasījumu apstiprināt deputāta pirmstiesas apcietinājumu vai kriminālprocesa sākšanu pret deputātu var iesniegt ikviena pilnvarota valsts iestāde, cietusī puse kā prasības iesniedzēja vai privāts prasības iesniedzējs;

               C.

               tā kā Horvātijas Republikas pastāvīgais pārstāvis ES 2015. gada 16. janvāra vēstulē apstiprināja, ka tiesvedība, kuras sakarā pieprasīts atcelt I. Jakovčić imunitāti, patiešām ir ierosināta izskatīšanai kompetentajā Horvātijas tiesā;

               D.

               tā kā saskaņā ar 8. pantu Protokolā par privilēģijām un imunitāti Eiropas Savienībā pret Eiropas Parlamenta deputātiem nedrīkst veikt izmeklēšanas darbības, viņus nedrīkst aizturēt, apcietināt un pret viņiem nedrīkst vērst kriminālvajāšanu sakarā ar viņu viedokli, kas izteikts, pildot deputāta pienākumus, vai viņu balsojumu, kas veikts, pildot deputāta pienākumus;

               E.

               tā kā šā noteikuma mērķis ir nodrošināt, ka Eiropas Parlamenta deputātiem principiāli ir tiesības uz vārda brīvību, bet tā kā tiesības uz vārda brīvību nevar uzskatīt par atļauju neslavas celšanai, apmelojumiem, musināšanai uz naidu vai citu personu goda aizskaršanai;

               F.

               tā kā imunitātes atcelšanas pieprasījums ir saistīts ar kriminālprocesu pret I. Jakovčić, kurš ierosināts saskaņā ar Horvātijas Kriminālkodeksa 147. panta 1. un 2. punktu un kura pamatā ir neslavu ceļoši izteikumi, ko viņš esot paudis 2014. gada 22. jūlijā intervijā ar HRT (“Horvātijas radio un televīzija”);

               G.

               tā kā saskaņā ar Horvātijas Kriminālkodeksa (Zakon o kaznenom postupku) 61. panta 1. punktu privātas apsūdzības lietā privātā apsūdzība jāiesniedz trīs mēnešos pēc dienas, kurā pilnvarotā fiziskā vai juridiskā persona uzzinājusi par nodarījumu un tā veicēju;

               H.

               tā kā saskaņā ar Parlamenta Reglamenta 9. panta 2. punktu pieprasījumi atcelt imunitāti jāizskata nekavējoties, bet ņemot vērā to salīdzinošo sarežģītību;

               I.

               tā kā I. Jakovčić intervijas sniegšanas laikā bija Eiropas Parlamenta deputāts; bet tā kā izteikumi, kurus viņš esot paudis, ir saistīti ar notikumiem laikā, kad viņš vēl nebija kļuvis par EP deputātu;

               J.

               tā kā līdz ar to attiecīgie izteikumi nav tieši un acīmredzami saistīti ar I. Jakovčić Eiropas Parlamenta deputāta pienākumu izpildi un nav Eiropas Parlamenta deputāta pienākumu izpildē pausts viedoklis vai veikts balsojums 7. protokola 8. panta izpratnē;

               K.

               tā kā tādēļ nevar uzskatīt, ka I. Jakovčić rīkojies, pildot savus Eiropas Parlamenta deputāta pienākumus,

               1.

               uzskata, ka pieprasījumu atcelt I. Jakovčić imunitāti iesniegusi kompetentā iestāde Reglamenta 9. panta 1. punkta izpratnē un ka tādēļ tas uzskatāms par pieņemamu; turklāt uzskata, ka, ņemot vērā Reglamenta 9. panta 2. punktu, Parlamentam nevar piemērot nekādu termiņu, kura laikā būtu jāpieņem lēmums par pieprasījumu atcelt imunitāti;

               2.

               nolemj atcelt Ivan Jakovčić imunitāti;

               3.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Horvātijas Republikas kompetentajai iestādei un Ivan Jakovčić.

      (1)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.

      (2)  OV C 184 E, 8.7.2010., 72. lpp.


title: Padomes lēmums (2002. gada 8. oktobris), ar ko groza Lēmumu 2001/747/EK par Savstarpējās atzīšanas nolīguma noslēgšanu starp Eiropas Kopienu un Japānu

text:
Svarīgs juridisks paziņojums

|

32002D0804

Oficiālais Vēstnesis L 278 , 16/10/2002 Lpp. 0023 - 0023

		Padomes Lēmums(2002. gada 8. oktobris),ar ko groza Lēmumu 2001/747/EK par Savstarpējās atzīšanas nolīguma noslēgšanu starp Eiropas Kopienu un Japānu(2002/804/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu un 300. panta 3. punkta pirmās daļas pirmo teikumu un 4. punktu,ņemot vērā Komisijas priekšlikumu,tā kā:Lai nodrošinātu Eiropas Kopienas un Japānas Savstarpējās atzīšanas nolīguma [1] (turpmāk – "Nolīgums") efektīvu darbību, jāgroza Lēmums 2001/747/EK [2], lai pilnvarotu Komisiju veikt visus Nolīguma darbībai vajadzīgos pasākumus,IR PIEŅĒMUSI ŠO LĒMUMU.Vienīgais pantsLēmuma 2001/747/EK 3. pantu aizstāj ar šādu:"3. pants1. Komisija, kurai palīdz īpaša Padomes iecelta komiteja, pārstāv Kopienu Nolīguma 8. pantā noteiktajā Apvienotajā komitejā vai jebkurā apakškomitejā. Komisija pēc apspriešanās ar šo īpašo komiteju veic darbības, kas vajadzīgas Nolīguma īstenošanai.2. Kopienas nostāju Apvienotajā komitejā vai jebkurā apakškomitejā nosaka Komisija pēc apspriešanās ar 1. punktā minēto īpašo komiteju."Luksemburgā, 2002. gada 8. oktobrīPadomes vārdā —priekšsēdētājsT. Pedersen[1] OV L 284, 29.10.2001., 3. lpp.[2] OV L 284, 29.10.2001., 1. lpp.--------------------------------------------------


title: Padomes Lēmums 2005/386/KĀDP (2005. gada 14. marts) par Nolīguma noslēgšanu starp Eiropas Savienību un Jaunzēlandi par Jaunzēlandes dalību Eiropas Savienības militārajā krīzes vadības operācijā Bosnijā un Hercegovinā (operācija Althea)

text:
               20.5.2005

               LV

               Eiropas Savienības Oficiālais Vēstnesis

               L 127/27

         PADOMES LĒMUMS 2005/386/KĀDP
   (2005. gada 14. marts)
   par Nolīguma noslēgšanu starp Eiropas Savienību un Jaunzēlandi par Jaunzēlandes dalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               2004. gada 12. jūlijā Padome pieņēma Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1).

               (2)

               Minētās vienotās rīcības 11. panta 3. punkts paredz, ka saskaņā ar 24. pantu Līgumā par Eiropas Savienību ir jānoslēdz nolīgums par sīki izstrādātiem noteikumiem attiecībā uz trešo valstu līdzdalību.

               (3)

               Saskaņā ar Padomes 2004. gada 13. septembrī doto atļauju prezidentvalsts ar ģenerālsekretāra/Augstā pārstāvja palīdzību ir apspriedusi Nolīgumu starp Eiropas Savienību un Jaunzēlandi par Jaunzēlandes dalību Eiropas Savienības militārajā krīzes vadības operācijā Bosnijā un Hercegovinā (operācija Althea).

               (4)

               Minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā ir apstiprināts Nolīgums starp Eiropas Savienību un Jaunzēlandi par Jaunzēlandes dalību Eiropas Savienības militārajā krīzes vadības operācijā Bosnijā un Hercegovinā (operācija Althea).
   Nolīguma teksts ir pievienots šim lēmumam.
   2. pants
   Padomes priekšsēdētājs ar šo ir pilnvarots iecelt personu, kas pilnvarota parakstīt šo nolīgumu, lai uzliktu saistības Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 14. martā

            Padomes vārdā —

            priekšsēdētājs

         F. BODEN

      (1)  OV L 252, 28.7.2004., 10. lpp.
   TULKOJUMS
   NOLĪGUMS
   starp Eiropas Savienību un Jaunzēlandi par Jaunzēlandes līdzdalību Eiropas Savienības militārajā krīzes vadības operācijā Bosnijā un Hercegovinā (operācija Althea)
   EIROPAS SAVIENĪBA (ES),
   no vienas puses, un
   JAUNZĒLANDES VALDĪBA (JAUNZĒLANDE),
   no otras puses,
   turpmāk – “Puses”,
   ŅEMOT VĒRĀ:

               —

               Eiropas Savienības Padomes 2004. gada 12. jūlijā pieņemto Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā (1),

               —

               uzaicinājumu Jaunzēlandei piedalīties ES vadītā operācijā,

               —

               spēku izveidošanas procesa veiksmīgu pabeigšanu un ES operācijas komandiera un ES Militārās komitejas ieteikumu piekrist Jaunzēlandes bruņoto spēku dalībai ES vadītajā operācijā,

               —

               Politikas un drošības komitejas 2004. gada 21. septembra Lēmumu BiH/1/2004 par Jaunzēlandes ieguldījumu ES militārajā operācijā Bosnijā un Hercegovinā (2),

               —

               Politikas un drošības komitejas 2004. gada 29. septembra Lēmumu BiH/3/2004, ar ko izveido Ieinteresēto pušu komiteju ES militārajai operācijai Bosnijā un Hercegovinā (3),

         IR VIENOJUŠĀS PAR TURPMĀKO.
   1. pants
   Līdzdalība operācijā
   1.   Jaunzēlande pievienojas 2004. gada 12. jūlija Vienotajai rīcībai 2004/570/KĀDP par Eiropas Savienības militāro operāciju Bosnijā un Hercegovinā un jebkurai vienotai rīcībai vai lēmumam, ar ko Eiropas Savienības Padome nolemj paplašināt ES militāro krīzes vadības operāciju saskaņā ar šā nolīguma noteikumiem un jebkādiem nepieciešamiem īstenošanas noteikumiem.
   2.   Jaunzēlandes ieguldījums ES militārajā krīzes vadības operācijā neskar Eiropas Savienības lēmumu pieņemšanas autonomiju.
   3.   Jaunzēlande nodrošina to, ka tās bruņotie spēki un personāls, kas piedalās ES militārajā krīzes vadības operācijā, veic savus pienākumus atbilstīgi:

               —

               Vienotajai rīcībai 2004/570/KĀDP un tās iespējamiem turpmākiem grozījumiem,

               —

               operācijas plānam,

               —

               īstenošanas pasākumiem.

         4.   Jaunzēlandes operācijai norīkotie bruņotie spēki un personāls veic pienākumus un darbojas vienīgi ES militārās krīzes vadības operācijas interesēs.
   5.   Jaunzēlande laikus informē ES operācijas komandieri par jebkurām pārmaiņām attiecībā uz tās līdzdalību operācijā.
   2. pants
   Bruņoto spēku statuss
   1.   To bruņoto spēku un personāla statusu, ko Jaunzēlande norīko darbam ES militārajā krīzes vadības operācijā, reglamentē noteikumi, kas ietverti Apvienoto Nāciju Drošības padomes 2004. gada 22. novembra Rezolūcijas 1575 (2004) 12. punktā.
   2.   Uz štābu nosūtīto bruņoto spēku un personāla statusu vai vadības elementus, kas izvietoti ārpus Bosnijas un Hercegovinas, reglamentē, štābam, attiecīgiem vadības elementiem un Jaunzēlandei savstarpēji vienojoties.
   3.   Neskarot 1. punktā minētos noteikumus par bruņoto spēku statusu, bruņotie spēki un personāls, kas piedalās ES militārajā krīzes vadības operācijā, paliek Jaunzēlandes jurisdikcijā.
   4.   Jaunzēlande ir atbildīga par visu to prasību izskatīšanu, kuras saistītas ar līdzdalību ES militārajā krīzes vadības operācijā un kuras iesniedz tās bruņotie spēki un personāls vai kuras attiecas uz tās bruņotajiem spēkiem un personālu. Jaunzēlande ir atbildīga par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuriem tās bruņotajiem spēkiem un personāla pārstāvjiem saskaņā ar tās tiesību aktiem.
   5.   Jaunzēlande apņemas nākt klajā ar paziņojumu par atteikšanos no prasībām pret jebkuru valsti, kas piedalās ES militārajā krīzes vadības operācijā, un apņemas to darīt, parakstot šo nolīgumu.
   6.   Eiropas Savienība apņemas nodrošināt, ka dalībvalstis nāk klajā ar paziņojumu par atteikšanos no prasībām saistībā ar Jaunzēlandes dalību ES militārajā krīzes vadības operācijā, un apņemas to darīt, parakstot šo nolīgumu.
   3. pants
   Slepena informācija
   1.   Jaunzēlande veic atbilstīgos pasākumus, lai nodrošinātu slepenas ES informācijas aizsardzību saskaņā ar Eiropas Savienības Padomes drošības reglamentu, kas ietverts Padomes 2001. gada 19. marta Lēmumā 2001/264/EK (4), un saskaņā ar turpmākajām norādēm, ko sniegušas kompetentās iestādes, tostarp ES operācijas komandieris.
   2.   Ja ES un Jaunzēlande ir noslēgušas nolīgumu par slepenas informācijas apmaiņas drošības procedūrām, šāda nolīguma noteikumus piemēro saistībā ar ES militāro krīzes vadības operāciju.
   4. pants
   Komandķēde
   1.   Visi bruņotie spēki un personāls, kas piedalās ES militārajā krīzes vadības operācijā, paliek pilnīgā savas valsts iestāžu pakļautībā.
   2.   Valsts iestādes nodod operatīvo un taktisko vadību un/vai savu bruņoto spēku un personāla kontroli ES operācijas komandierim. ES operācijas komandierim ir tiesības savas pilnvaras deleģēt.
   3.   Jaunzēlandei ir tādas pašas tiesības un pienākumi attiecībā uz ikdienas operācijas vadību kā Eiropas Savienības dalībvalstīm, kas piedalās operācijā.
   4.   ES operācijas komandieris pēc konsultācijām ar Jaunzēlandi var jebkurā laikā pieprasīt Jaunzēlandes ieguldījuma atsaukšanu.
   5.   Jaunzēlande ieceļ vecāko militāro pārstāvi (VMP), kas pārstāv tās nacionālo kontingentu ES militārās krīzes vadības operācijas laikā. VMP apspriežas ar ES bruņoto spēku komandieri par visiem jautājumiem, kas skar operāciju, un ir atbildīgs par kontingenta ikdienas disciplīnu.
   5. pants
   Finansiālie aspekti
   1.   Jaunzēlande uzņemas visas izmaksas, kas saistītas ar tās līdzdalību operācijā, izņemot tās izmaksas, ko sedz no kopējiem līdzekļiem, kā paredzēts šā nolīguma 1. panta 1. punktā minētajos juridiskajos instrumentos, kā arī Padomes 2004. gada 23. februāra Lēmumā 2004/197/KĀDP, ar ko paredz finansēšanas mehānismu to ES operāciju kopējiem izdevumiem, kas saistīti ar militārajiem vai aizsardzības jautājumiem (5).
   2.   Ja noticis nāves gadījums, gūti ievainojumi, radīti zaudējumi vai noticis kaitējums fiziskām vai juridiskām personām no valsts(-īm), kurā(-ās) veic operāciju, Jaunzēlande, ja ir konstatēta tās atbildība, izmaksā kompensāciju saskaņā ar noteikumiem par bruņoto spēku statusu, ja tādi ir, kā minēts šā nolīguma 2. panta 1. punktā.
   6. pants
   Pasākumi nolīguma īstenošanai
   Eiropas Savienības Padomes ģenerālsekretārs/Kopējās ārpolitikas un drošības politikas Augstais pārstāvis un Jaunzēlandes attiecīgās iestādes vienojas par jebkuriem tehniskiem un administratīviem pasākumiem, kas vajadzīgi, lai īstenotu šo nolīgumu.
   7. pants
   Saistību neievērošana
   Ja kāda no Pusēm neievēro tās saistības, kas noteiktas iepriekš minētajos pantos, otrai Pusei ir tiesības izbeigt šā nolīguma darbību, par to paziņojot vienu mēnesi iepriekš.
   8. pants
   Strīdu izšķiršana
   Strīdus par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   9. pants
   Spēkā stāšanās
   1.   Šis nolīgums stājas spēkā pirmā mēneša pirmajā dienā pēc tam, kad Puses ir paziņojušas viena otrai par šim nolūkam vajadzīgo iekšējo procedūru pabeigšanu.
   2.   Šo nolīgumu piemēro pagaidu kārtībā, sākot no tā parakstīšanas dienas.
   3.   Šis nolīgums paliek spēkā, kamēr Jaunzēlande sniedz ieguldījumu operācijas darbībā.

      Briselē, , angļu valodā četros eksemplāros

            Eiropas Savienības vārdā —

            Jaunzēlandes vārdā —

      (1)  OV L 252, 28.7.2004., 10. lpp.

      (2)  OV L 324, 27.10.2004., 20. lpp.

      (3)  OV L 325, 28.10.2004., 64. lpp. Lēmumā grozījumi izdarīti ar Lēmumu BiH/5/2004 (OV L 357, 2.12.2004., 39. lpp.).

      (4)  OV L 101, 11.4.2001., 1. lpp. Lēmumā grozījumi izdarīti ar Lēmumu 2004/194/EK (OV L 63, 28.2.2004., 48. lpp.).

      (5)  OV L 63, 28.2.2004., 68. lpp.
   DEKLARĀCIJAS,
   kas minētas Nolīguma 2. panta 5. un 6. punktā
   ES dalībvalstu deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, ES dalībvalstis centīsies, ciktāl pieļauj to iekšējā tiesiskā kārtība, cik vien iespējams atteikties no prasībām pret Jaunzēlandi tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies Jaunzēlandes norīkotā personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder Jaunzēlandei, ja šis īpašums ir izmantots saistībā ar operāciju, un izņemot gadījumus, kuros personāls no Jaunzēlandes, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”

         Jaunzēlandes deklarācija:
   “Piemērojot ES 2004. gada 12. jūlija Vienoto rīcību 2004/570/KĀDP par Eiropas Savienības militāro operāciju Bosnijā un Hercegovinā, Jaunzēlande centīsies, ciktāl pieļauj tās iekšējā tiesiskā kārtība, cik vien iespējams atteikties no prasībām pret jebkuru citu valsti, kas iesaistīta ES krīzes vadības operācijā, tās personāla ievainošanas vai nāves gadījumā vai gadījumā, ja tai ir radīti zaudējumi vai bojāts tās īpašums, ko izmanto ES krīzes vadības operācijai, ja šāds ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar ES krīzes vadības operāciju, izņemot rupjas nolaidības vai tīša noteikumu pārkāpuma gadījumā, vai

               —

               radies, izmantojot jebkādu īpašumu, kas pieder valstīm, kuras piedalās ES krīzes vadības operācijā, ja vien šis īpašums ir izmantots saistībā ar operāciju, kā arī, izņemot gadījumus, ja personāls, kas darbojas ES krīzes vadības operācijā un izmanto šo īpašumu, ir vainojams rupjā nolaidībā vai tīšā noteikumu pārkāpumā.”


title: 2009/644/EK: Eiropas Parlamenta Lēmums ( 2009. gada 23. aprīlis ) par Eurojust kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/116

      EIROPAS PARLAMENTA LĒMUMS

   (2009. gada 23. aprīlis)
   par Eurojust kontu slēgšanu attiecībā uz 2007. finanšu gadu
   (2009/644/EK)
   EIROPAS PARLAMENTS,

               —

               ņemot vērā Eurojust 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eurojust 2007. finanšu gada pārskatiem, ar Eurojust atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2002. gada 28. februāra Lēmumu 2002/187/JHA, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6-0161/2009),

               1.

               konstatē, ka Eurojust galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eurojust kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eurojust administratīvajam direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 57. lpp.

      (2)  OV C 311, 5.12.2008., 142. lpp.

      (3)  OV L 248, 16.9.2002., 1. lpp.

      (4)  OV L 63, 6.3.2002., 1. lpp.

      (5)  OV L 357, 31.12.2002., 72. lpp.


title: Komiteju priekšsēdētāju konference un Delegāciju priekšsēdētāju konference (Reglamenta 27. un 28. panta interpretācija) Eiropas Parlamenta 2009. gada 16. decembra lēmums par Parlamenta Reglamenta 27. un 28. panta interpretāciju attiecībā uz Komiteju priekšsēdētāju konferences vai Delegāciju priekšsēdētāju konferences priekšsēdētāja aizstāšanu viņa prombūtnes gadījumā

text:
               22.10.2010

               LV

               Eiropas Savienības Oficiālais Vēstnesis

               CE 286/44

         Trešdiena, 2009. gada 16. decembrisKomiteju priekšsēdētāju konference un Delegāciju priekšsēdētāju konference (Reglamenta 27. un 28. panta interpretācija)
   P7_TA(2009)0112
   Eiropas Parlamenta 2009. gada 16. decembra lēmums par Parlamenta Reglamenta 27. un 28. panta interpretāciju attiecībā uz Komiteju priekšsēdētāju konferences vai Delegāciju priekšsēdētāju konferences priekšsēdētāja aizstāšanu viņa prombūtnes gadījumā
   2010/C 286 E/09

      Eiropas Parlaments,
   ņemot vērā Konstitucionālo jautājumu komitejas priekšsēdētāja 2009. gada 2. decembra vēstuli,
   ņemot vērā Reglamenta 211. pantu,

               1.

               nolemj papildināt Reglamenta 27. panta 1. punkta un 28. panta 1. punkta interpretāciju ar šādu tekstu:
               “Priekšsēdētāja prombūtnes gadījumā konferences sanāksmes vada gados vecākais konferences loceklis vai – ja tas nevar veikt šo pienākumu – gados vecākais klātesošais konferences loceklis.”;

               2.

               uzdod tā priekšsēdētājam informēšanas nolūkā nosūtīt šo lēmumu Padomei un Komisijai.


title: Padomes Lēmums ( 2011. gada 20. septembris ), ar ko ieceļ un aizstāj Eiropas Profesionālās izglītības attīstības centra valdes locekļus

text:
               24.9.2011

               LV

               Eiropas Savienības Oficiālais Vēstnesis

               C 281/16

         PADOMES LĒMUMS
   (2011. gada 20. septembris),
   ar ko ieceļ un aizstāj Eiropas Profesionālās izglītības attīstības centra valdes locekļus
   2011/C 281/05
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Bulgārijas valdības iesniegto kandidatūru,
   tā kā:

               (1)

               Ar 2009. gada 14. septembra Lēmumu (2) Padome iecēla Eiropas Profesionālās izglītības attīstības centra valdes locekļus uz laikposmu no 2009. gada 18. septembra līdz 2012. gada 17. septembrim.

               (2)

               Centra valdē ir atbrīvojusies locekļa vieta valdības pārstāvju kategorijā, Valentina DEIKOVA kundzei atkāpjoties no amata,

         IR PIEŅĒMUSI ŠĀDU LĒMUMU.
   Vienīgais pants
   Ar šo turpmāk minēto personu ieceļ par Eiropas Profesionālās izglītības attīstības centra valdes locekli uz atlikušo pilnvaru laiku līdz 2012. gada 17. septembrim:

      VALDĪBAS PĀRSTĀVIS:

               BULGĀRIJA

                  Emilia VALCHOVSKA kundze

      Briselē, 2011. gada 20. septembrī

            Padomes vārdā –

            priekšsēdētājs

         M. SAWICKI

      (1)  OV L 39, 13.2.1975., 1. lpp.

      (2)  OV C 226, 19.9.2009., 2. lpp.


title: Eiropas Centrālās bankas Lēmums (ES) 2015/530 ( 2015. gada 11. februāris ) par metodoloģiju un procedūrām attiecībā uz datu noteikšanu un vākšanu par maksu noteicošiem faktoriem, kurus izmanto gada uzraudzības maksas aprēķināšanā (ECB/2015/7)

text:
               28.3.2015

               LV

               Eiropas Savienības Oficiālais Vēstnesis

               L 84/67

         EIROPAS CENTRĀLĀS BANKAS LĒMUMS (ES) 2015/530
   (2015. gada 11. februāris)
   par metodoloģiju un procedūrām attiecībā uz datu noteikšanu un vākšanu par maksu noteicošiem faktoriem, kurus izmanto gada uzraudzības maksas aprēķināšanā (ECB/2015/7)
   EIROPAS CENTRĀLĀS BANKAS PADOME,
   ņemot vērā Padomes 2013. gada 15. oktobra Regulu (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1), un jo īpaši tās 4. panta 3. punkta otro daļu, 30. pantu un 33. panta 2. punkta otro daļu,
   ņemot vērā Eiropas Centrālās bankas 2014. gada 22. oktobra Regulu (ES) Nr. 1163/2014 par uzraudzības maksām (ECB/2014/41) (2) un jo īpaši tās 10. panta 3. punkta b) apakšpunktu, 10. panta 4. punktu un 5. punktu,
   tā kā:

               (1)

               Saskaņā ar Regulas (ES) Nr. 1024/2013 30. panta 3. punktu gada uzraudzības maksas, ko iekasē no kredītiestādēm, kas veic uzņēmējdarbību iesaistītajās dalībvalstīs, vai kredītiestāžu, kas veic uzņēmējdarbību neiesaistītajās dalībvalstīs, filiālēm, kas veic uzņēmējdarbību iesaistītajās dalībvalstīs, aprēķina augstākajā konsolidācijas līmenī iesaistītajās dalībvalstīs, un šā aprēķina pamatā ir objektīvi kritēriji, kas saistīti ar attiecīgās kredītiestādes nozīmīgumu un riska profilu, tostarp tās riska svērtajiem aktīviem.

               (2)

               Saskaņā ar Regulas (ES) Nr. 1163/2014 (ECB/2014/41) 10. panta 3. punkta a) apakšpunktu maksu noteicošie faktori, kurus izmanto, lai noteiktu individuālo gada uzraudzības maksu, kuru maksā par katru uzraudzīto iestādi vai uzraudzīto grupu, ir šādas summas pārskata datumā: i) kopējie aktīvi un ii) kopējā riska pozīcija.

               (3)

               Regulas (ES) Nr. 1163/2014 (ECB/2014/41) 10. panta 3. punkta b) apakšpunkts nosaka, ka maksu noteicošo faktoru datus nosaka un vāc saskaņā ar Eiropas Centrālās bankas (ECB) lēmumu, kurā norādīta piemērojamā metodoloģija un procedūras.

               (4)

               Saskaņā ar Regulas (ES) Nr. 1024/2013 30. pantu maksu noteicošo faktoru aprēķināšanai uzraudzītajām grupām parasti nebūtu jāuzrāda neiesaistītajās un trešās valstīs atrodošos meitasuzņēmumu aktīvi. Saskaņā ar Regulas (ES) Nr. 1163/2014 (ECB/2014/41) 10. panta 3. punkta c) apakšpunktu uzraudzītās grupas var lemt par šādu aktīvu uzrādīšanu maksu noteicošo faktoru aprēķināšanai. Tomēr šādu aprēķinu veikšanas izmaksām nebūtu jāpārsniedz plānoto uzraudzības maksas samazinājumu.

               (5)

               Regulas (ES) Nr. 1163/2014 (ECB/2014/41) 10. panta 4. punkts nosaka, ka nacionālās kompetentās iestādes (NKI) maksu noteicošo faktoru datus iesniedz ECB saskaņā ar ECB noteiktām procedūrām.

               (6)

               Regulas (ES) Nr. 1163/2014 (ECB/2014/41) 10. panta 5. punkts nosaka, ka, ja maksājuma veicējs neiesniedz maksu noteicošos faktorus, ECB maksu noteicošos faktorus nosaka saskaņā ar ECB lēmumā izklāstīto metodoloģiju.

               (7)

               Tādēļ šajā lēmumā jānosaka metodoloģija un procedūras maksu noteicošo faktoru datu noteikšanai un vākšanai un maksu noteicošo faktoru aprēķināšanai, t.sk. gadījumā, ja maksājuma veicējs nav tos iesniedzis, kā arī procedūras tam, kā NKI maksu noteicošo faktorus sniedz ECB. Jo īpaši jāprecizē iesniegšanas formāts, biežums un laiks, kā arī kvalitātes pārbaužu veidi, kuras NKI jāveic pirms maksu noteicošo faktoru iesniegšanas ECB.

               (8)

               Lai aprēķinātu gada uzraudzības maksas, kuras jāmaksā par katru uzraudzīto iestādi un uzraudzīto grupu, maksājuma veicēji maksu noteicošo faktoru datus sniedz NKI, izmantojot šī lēmuma I un II pielikumā sniegtās veidnes.

               (9)

               Jāizveido procedūra, lai efektīvi veiktu tehniskus grozījumus šī lēmuma pielikumos, ar nosacījumu, ka šie grozījumi nemaina pamatā esošo konceptuālo sistēmu un neietekmē pārskatu sniegšanas pienākumus. Piemērojot šo procedūru, jāņem vērā Eiropas Centrālo banku sistēmas (ECBS) Statistikas komitejas (STK) viedoklis. NKI un citas ECBS komitejas priekšlikumus par tehniskiem grozījumiem pielikumos varēs iesniegt ar STK palīdzību,

         IR PIEŅĒMUSI ŠĀDU LĒMUMU.
   1. pants
   Priekšmets un piemērošanas joma
   Ar šo lēmumu nosaka Regulas (ES) Nr. 1163/2014 (ECB/2014/41) 10. pantā minēto metodoloģiju un procedūras tam, kā nosaka un vāc maksu noteicošo faktoru datus, ko izmanto gada uzraudzības maksu aprēķināšanai, kuras iekasē par uzraudzītām iestādēm un uzraudzītām grupām, un tam, kā maksājuma veicēji iesniedz maksu noteicošos faktorus, kā arī procedūras tam, kā NKI šādus datus sniedz ECB.
   Šis lēmums attiecas uz maksājuma veicējiem un NKI.
   2. pants
   Definīcijas
   Ja vien citviet šajā lēmumā nav noteikts citādi, tajā lietotajiem terminiem ir Regulas (ES) Nr. 1163/2014 (ECB/2014/41) 2. pantā definētā nozīme, papildus lietojot arī šādu terminu:

               “darbadiena” ir diena, kas nav sestdiena, svētdiena vai valsts svētku diena attiecīgās NKI dalībvalstī.

         3. pants
   Veidnes, ko maksājuma veicēji izmanto, iesniedzot NKI maksu noteicošos faktorus
   Maksu noteicošos faktorus maksājuma veicēji iesniedz NKI, izmantojot šī lēmuma I un II pielikumā sniegtās veidnes. 7. pantā noteiktos revidentu paziņojumus arī iesniedz NKI. Maksātāju iestāžu grupas gadījumā, kurai ir meitasuzņēmumi, kuri veic uzņēmējdarbību neiesaistītajās dalībvalstīs vai trešajās valstīs, maksājuma veicēji sniedz skaidrojumu par metodi, kas izmantota maksu noteicošo faktoru noteikšanā saskaņā ar Regulas (ES) Nr. 1163/2014 (ECB/2014/41) 10. panta 3. punkta c) apakšpunktu, šim nolūkam veidnē paredzētajā vietā.
   4. pants
   Datu nosūtīšanas datumi
   1.   NKI sniedz maksu noteicošo faktoru datus ECB ne vēlāk kā darbadienas beigās 10 darbadienā pēc Regulas (ES) Nr. 1163/2014 (ECB/2014/41) 10. panta 4. punktā minētajiem datu nosūtīšanas datumiem. Pēc tam ECB pārbauda saņemtos datus piecu darbadienu laikā pēc to saņemšanas. Pēc ECB lūguma NKI paskaidro vai precizē šos datus. ECB apstiprina galīgos datus 15 darbadienā pēc attiecīgās nosūtīšanas dienas.
   2.   Pēc tam, kad ECB saskaņā ar 1. punktu apstiprinājusi galīgos datus, tā piešķir maksājuma veicējiem piekļuvi galīgajiem datiem. Maksājuma veicējiem ir piecas dienas, kuru laikā tie var sniegt komentārus par maksu noteicošajiem faktoriem, ja maksājuu veicēji tos uzskata par nepareiziem. Pēc tam maksu noteicošos faktorus izmanto gada uzraudzības maksu aprēķināšanā.
   5. pants
   Datu kvalitātes pārbaudes
   NKI kontrolē un nodrošina ECB sniegto maksu noteicošo faktoru datu kvalitāti un uzticamību. NKI piemēro kvalitātes kontroles pārbaudes, lai izvērtētu, vai maksu noteicošie faktori aprēķināti saskaņā ar 7. pantā noteikto metodoloģiju. ECB nelabo un negroza maksājuma veicēju sniegtos maksu noteicošo faktoru datus. Jebkurus datu labojumus vai grozījumus izdara maksājuma veicēji, kuri tos iesniedz NKI. NKI saņemtos labotos vai grozītos datus iesniedz ECB. Iesniedzot maksu noteicošo faktoru datus, NKI: a) sniedz informāciju par nozīmīgām izmaiņām, uz kurām norāda šie dati; un b) paziņo ECB jebkuru nozīmīgu labojumu vai grozījumu iemeslus.
   6. pants
   Datu sniegšanas biežums un datu sniegšanas pirmais atsauces datums
   Maksājuma veicēji maksu noteicošo faktoru datus NKI sniedz katru gadu. Maksu noteicošo faktoru datu sniegšanas pirmais atsauces datums ir 2014. gada 31. decembris.
   7. pants
   Maksu noteicošo faktoru aprēķināšanas metodoloģija
   1.   Kopējās riska pozīcijas vērtību iegūst, izmantojot regulāros pārskatus, kas sniegti saskaņā ar Komisijas Īstenošanas Regulu (ES) Nr. 680/2014 (3). Piemēro šādas specifiskas aprēķinu prasības:

               a)

               attiecībā uz uzraudzīto grupu, kurai nav meitasuzņēmumu, kas veic uzņēmējdarbību neiesaistītajās dalībvalstīs vai trešajās valstīs, grupas kopējo riska pozīciju nosaka, izmantojot kopējo maksātspējas rādītāju pārskatu sniegšanas (COREP) “pašu kapitāla prasību” veidni, kas sniegta Īstenošanas Regulas (ES) Nr. 680/2014 I pielikumā (turpmāk – “pašu kapitāla prasību veidne”);

               b)

               attiecībā uz uzraudzīto grupu, kurai ir meitasuzņēmumi, kas veic uzņēmējdarbību neiesaistītajās dalībvalstīs vai trešajās valstīs, grupas kopējo riska pozīciju nosaka, izmantojot pašu kapitāla prasību veidni, ar iespēju atskaitīt no grupas kopējās riska pozīcijas to meitasuzņēmumu daļu, kuri veic uzņēmējdarbību neiesaistītajās dalībvalstīs vai trešajās valstīs, izmantojot COREP“grupas maksātspēja: informācija par radniecīgām sabiedrībām” veidni, kas sniegta Īstenošanas Regulas (ES) Nr. 680/2014 I pielikumā. Ja uzraudzības maksu aprēķināšanai vajadzīgie dati par to meitasuzņēmumu daļu, kuri veic uzņēmējdarbību neiesaistītajās dalībvalstīs vai trešajās valstīs, nav pieejami COREP“grupas maksātspēja: informācija par radniecīgām sabiedrībām” veidnē, maksājuma veicēji var šos datus paši iesniegt NKI;

               c)

               ja maksātāja kredītiestāde nav daļa no uzraudzītās grupas, iestādes kopējo pozīciju nosaka, izmantojot pašu kapitāla prasību veidni.

         2.   Pārskatā sniegtajai kopējo aktīvu vērtībai jāatbilst aktīvu kopsummai, kas noteikta Eiropas Centrālās bankas Regulas (ES) Nr. 468/2014 (ECB/2014/17) (4) 51. pantā. Ja kopējos aktīvus nevar noteikt, izmantojot minēto pantu, tos nosaka, izmantojot šādus datus:

               a)

               attiecībā uz uzraudzīto grupu, kurai ir meitasuzņēmumi, kas veic uzņēmējdarbību tikai iesaistītajās dalībvalstīs, kopējo aktīvu noteikšanai izmanto pārskatu kopumus, kurus uzraudzītās iestādes izmanto konsolidēto pārskatu grupu līmenī sagatavošanai. Uzraudzītās grupas kopējos aktīvus apliecina revidents, veicot pārskatu kopumu pienācīgu pārbaudi;

               b)

               attiecībā uz maksātāju kredītiestādi, kura nav uzraudzības grupā, bet kuras mātesuzņēmums veic uzņēmējdarbību neiesaistītajā dalībvalstī vai trešā valstī, kopējo aktīvu noteikšanai izmanto pārskatu kopumus, kurus maksātājas kredītiestādes izmanto konsolidēto pārskatu grupu līmenī sagatavošanai. Maksātājas kredītiestādes kopējos aktīvus apliecina revidents, veicot pārskatu kopumu pienācīgu pārbaudi;

               c)

               ja maksātājas filiāles kopējos aktīvus aprēķina, pamatojoties uz statistikas informāciju, kuru sniedz saskaņā ar Eiropas Centrālās bankas Regulu (ES) Nr. 1071/2013 (ECB/2013/33) (5), revidents apliecina maksātājas filiāles kopējos aktīvus, veicot tās finanšu kontu pienācīgu pārbaudi.

         3.   Attiecībā uz uzraudzīto grupu, kurai ir filiāles, kas veic uzņēmējdarbību neiesaistītajās dalībvalstīs vai trešās valstīs, kopējo aktīvu noteikšanai izmanto kādu no šādām iespējām:

               a)

               tās kopējos aktīvus nosaka saskaņā ar Regulas (ES) Nr. 468/2014 (ECB/2014/17) 51. pantu (t. sk. filiāles, kas veic uzņēmējdarbību neiesaistītajās dalībvalstīs vai trešās valstīs). Ja kopējos aktīvus nevar noteikt, izmantojot minēto pantu, tos nosaka saskaņā ar šī Lēmuma 7. panta 2. punkta a) apakšpunktu;

               b)

               tās kopējos aktīvus nosaka, apkopojot kopējos aktīvus, kas uzrādīti visu uzraudzīto iestāžu, kas veic uzņēmējdarbību iesaistītajās dalībvalstīs uzraudzītās grupas ietvaros, tiesību aktos noteiktajos finanšu pārskatos, ja tādi pieejami, vai apkopojot kopējos aktīvus, kas uzrādīti attiecīgajā pārskatu kopumā vai kopumos, ko uzraudzītās iestādes vai maksātāju kredītiestāžu grupa izmanto, lai sagatavotu konsolidētus pārskatus grupas līmenī. Lai novērstu divkāršu uzskaiti, maksājumu veicējam ir iespēja konsolidācijas procesā izslēgt uzraudzītās grupas iekšējās pozīcijas attiecībā uz visam uzraudzītajām iestādēm, kuras veic uzņēmējdarbību iesaistītajās dalībvalstīs. Nemateriālās vērtības, kas iekļautas uzraudzītās grupas mātesuzņēmuma konsolidētajos finanšu pārskatos, iekļauj apkopojumā; filiāļu, kas veic uzņēmējdarbību neiesaistītajās dalībvalstīs vai trešās valstīs, nemateriālo vērtību izslēgšana ir fakultatīva. Ja maksājumu veicējs izmanto tiesību aktos noteiktos finanšu pārskatus, revidents apliecina, ka kopējie aktīvi atbilst kopējiem aktīviem, kas uzrādīti atsevišķu uzraudzīto iestāžu revidētos tiesību aktos noteiktajos finanšu pārskatos. Ja maksājuma veicējs izmanto pārskatu kopumus, revidents apliecina kopējos aktīvus, ko izmanto gada uzraudzības maksu aprēķināšanai, veicot pārskatu kopumu pienācīgu pārbaudi. Jebkurā gadījumā revidents apstiprina, ka apkopojuma procedūra neatkāpjas no šajā lēmumā noteiktās procedūras un maksājumu veicēja aprēķini atbilst grāmatvedības metodei, ko izmanto, lai konsolidētu maksātāju iestāžu grupas pārskatus.

         8. pants
   ECB maksu noteicošo faktoru noteikšana, ja netiek sniegti prasītie labojumi vai grozījumi
   Ja maksājumu veicējs neiesniedz maksu noteicošos faktorus vai nesniedz prasītos labojumus vai grozījumus, ECB izmanto tās rīcībā esošo informāciju, lai noteiktu iztrūkstošos maksu noteicošos faktorus.
   9. pants
   Vienkāršota grozījumu procedūra
   Ņemot vērā STK viedokli, ECB Valdei ir tiesības veikt tehniskus grozījumus šī lēmuma pielikumos, ja šādi grozījumi nemaina konceptuālo pamatsistēmu un neietekmē maksājuma veicēju pārskatu sniegšanas pienākumu apjomu. ECB Valde par šādiem grozījumiem bez nepamatotas kavēšanās informē ECB Padomi.
   10. pants
   Stāšanās spēkā
   Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 11. februārī

            ECB prezidents

         Mario DRAGHI

      (1)  OV L 287, 29.10.2013., 63. lpp.

      (2)  OV L 311, 31.10.2014., 23. lpp.

      (3)  Komisijas 2014. gada 16. aprīļa Īstenošanas Regula (ES) Nr. 680/2014, ar ko nosaka īstenošanas tehniskos standartus attiecībā uz iestāžu sniegtajiem uzraudzības pārskatiem saskaņā ar Eiropas Parlamenta un Padomes Regulu (ES) Nr. 575/2013 (OV L 191, 28.6.2014., 1. lpp.).

      (4)  Eiropas Centrālās bankas 2014. gada 16. aprīļa Regula (ES) Nr. 468/2014, ar ko izveido Vienotā uzraudzības mehānisma pamatstruktūru Eiropas Centrālās bankas sadarbībai ar nacionālajām kompetentajām un norīkotajām iestādēm (VUM Pamatregula) (ECB/2014/17) (OV L 141, 14.5.2014., 1. lpp.).

      (5)  Eiropas Centrālās bankas 2013. gada 24. septembra Regula (ES) Nr. 1071/2013 par monetāro finanšu iestāžu sektora bilanci (ECB/2013/33) (OV L 297, 7.11.2013., 1. lpp.).

      I PIELIKUMS

                     MAKSU APRĒĶINĀŠANA

                     Pārskata periods

                     NOSAUKUMS

                     KOPĒJĀ RISKA POZĪCIJA

                     Datums

                     MFI kods

                     LEI kods

                     Postenis

                     IESTĀDES VEIDS

                     Riska pozīcijas apjoma avots

                     Riska pozīcijas apjoms

                     Piezīmes

                     010

                     020

                     030

                     040

                     010

                     KOPĒJĀ RISKA POZĪCIJA

                     (1), (2), (3) vai (4)

                  COREP C 02.00, 010 rinda

                     020

                     FILIĀĻU DAĻA neiesaistītajās dalībvalstīs vai trešajās valstīs

                     (4)

                  COREP C06.02, 250 aile (SUM)

                  021

                  1. iestāde

                     (4)

                  .

                  2. iestāde

                     (4)

                  .

                  3. iestāde

                     (4)

                  N

                  N iestāde

                     (4)

                     030

                     Uzraudzītās grupas KOPĒJĀS RISKA POZĪCIJAS APJOMS pēc FILIĀĻU DAĻAS atskaitīšanas neiesaistītajās dalībvalstīs vai trešajās valstīs. Postenis 030 ir 010, atskaitot 020

                     (4)

                     Lūdzam aizpildīt šo veidni saskaņā ar atsevišķi sniegtajiem norādījumiem.

      II PIELIKUMS

                     MAKSU APRĒĶINĀŠANA

                     Atsauces periods

                     NOSAUKUMS

                     KOPĒJIE AKTĪVI

                     Datums

                     MFI kods

                     LEI kods

                     Postenis

                     IESTĀDES VEIDS

                     Revidenta pārbaudes apliecinājums (Jā/Nē)

                     Kopējie aktīvi

                     Piezīmes

                     010

                     020

                     030

                     040

                     010

                     KOPĒJIE AKTĪVI saskaņā ar Regulas (ES) Nr. 468/2014 (ECB/2014/17) 51. pantu.

                     (1), (2), (3), (4), (5)

                     020

                     KOPĒJIE AKTĪVI saskaņā ar šā lēmuma 7. panta 2. punkta a) vai b) apakšpunktu

                     (6) vai (7)

                     030

                     KOPĒJIE AKTĪVI saskaņā ar šā lēmuma 7. panta 3. punkta b) apakšpunktu. Postenis 030 ir 031, atskaitot 032, pievienojot 033, atskaitot 034

                     (8)

                  031

                  Visu grupas struktūrvienību iesaistītajās dalībvalstīs kopējie aktīvi

                  032

                  Grupas iekšējās pozīcijas uzraudzīto iestāžu starpā, kas veic uzņēmējdarbību iesaistītajās dalībvalstīs (no pārskatu kopumiem, ko izmanto atlikumu likvidēšanai grupas pārskatu sniegšanas mērķiem) – izvēles

                  033

                  Nemateriālās vērtības, kas iekļautas uzraudzītās grupas mātesuzņēmuma konsolidētajos finanšu pārskatos – obligāti

                  034

                  Filiāļu, kas veic uzņēmējdarbību neiesaistītajās dalībvalstīs vai trešās valstīs, nemateriālās vērtības – izvēles

                     040

                     Tādas uzraudzītās iestādes vai uzraudzītās grupas kopējie aktīvi, kura klasificēta kā mazāk nozīmīga, pamatojoties uz ECB lēmumu, kas pieņemts saskaņā ar Regulas (ES) Nr. 1024/2013 6. panta 4. punktu saistībā ar Regulas (ES) Nr. 468/2014 (ECB/2014/17) 70. panta 1. punktu un 71. pantu, kā arī Regulas (ES) Nr. 1163/2014 (ECB/2014/41) 10. panta 3. punkta d) apakšpunktu.

                     (9)

                     Lūdzam aizpildīt šo veidni saskaņā ar atsevišķi sniegtajiem norādījumiem.


title: 2012/359/ES: Eiropas Centrālās bankas Lēmums ( 2012. gada 28. jūnijs ), ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (ECB/2012/11)

text:
               5.7.2012

               LV

               Eiropas Savienības Oficiālais Vēstnesis

               L 175/17

         EIROPAS CENTRĀLĀS BANKAS LĒMUMS
   (2012. gada 28. jūnijs),
   ar ko groza Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību
   (ECB/2012/11)
   (2012/359/ES)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu un 18.2. pantu,
   tā kā:

               (1)

               Saskaņā ar Eiropas Centrālo banku sistēmas un Eiropas Centrālās bankas Statūtu 18.1. pantu Eiropas Centrālā banka (ECB) un to dalībvalstu nacionālās centrālās bankas, kuru valūta ir euro (turpmāk – “NCB”), var veikt kredītoperācijas ar kredītiestādēm un citiem tirgus dalībniekiem, aizdodot pret atbilstošu nodrošinājumu. Kritēriji, kas nosaka nodrošinājuma atbilstību Eurosistēmas monetārās politikas operāciju mērķiem, noteikti I pielikumā 2011. gada 20. septembra Pamatnostādnei ECB/2011/14 par Eurosistēmas monetārās politikas instrumentiem un procedūrām (1).

               (2)

               ECB Padome uzskata, ka, lai uzlabotu likviditātes nodrošināšanu Eurosistēmas monetārās politikas operāciju darījuma partneriem, jāpaplašina kritēriji, ar kuru palīdzību nosaka, vai ar aktīviem nodrošināti vērtspapīri ir atbilstošs nodrošinājums Eurosistēmas monetārās politikas operācijās.

               (3)

               Šādi pasākumi tiks piemēroti uz laiku, līdz brīdim, kad ECB Padome uzskatīs, ka finanšu sistēmas stabilitāte ļauj piemērot Eurosistēmas monetārās politikas operāciju parasto regulējumu.

               (4)

               Tādēļ attiecīgi jāgroza 2011. gada 14. decembra Lēmumu ECB/2011/25 par papildu pagaidu pasākumiem attiecībā uz Eurosistēmas refinansēšanas operācijām un nodrošinājuma atbilstību (2),

         IR PIEŅĒMUSI ŠO LĒMUMU.
   1. pants
   Grozījums
   Lēmuma ECB/2011/25 3. pantu aizstāj ar šādu:

      “3. pants
      Ar aktīviem nodrošinātu vērtspapīru pieņemšana
      1.   Papildus ar aktīviem nodrošinātiem vērtspapīriem, kas ir atbilstoši saskaņā ar Pamatnostādnes ECB/2011/14 I pielikuma 6. sadaļu, ar aktīviem nodrošināti vērtspapīri, kas neatbilst Pamatnostādnes ECB/2011/14 I pielikuma 6.3.2. sadaļas kredītnovērtējuma prasībām, bet atbilst visiem pārējiem kritērijiem, ko ar aktīviem nodrošinātiem vērtspapīriem piemēro saskaņā ar Pamatnostādni ECB/2011/14, ir atbilstošs nodrošinājums Eurosistēmas monetārās politikas operācijām ar nosacījumu, ka emisijas brīdī un jebkurā brīdī pēc tam šiem vērtspapīriem ir vismaz divi BBB (3) reitingi. Tie atbilst arī šādām prasībām:

                  a)

                  naudas plūsmu radošie aktīvi, kas nodrošina ar aktīviem nodrošinātos vērtspapīrus, ir šādu aktīvu grupu aktīvi: i) mājokļa hipotēkas; ii) kredīti maziem un vidējiem uzņēmumiem (MVU); iii) komercsektora hipotēkas; iv) kredīti automašīnu iegādei; v) līzings un patēriņa kredīti;

                  b)

                  naudas plūsmu radošajos aktīvos netiek jaukti dažādu aktīvu grupu aktīvi;

                  c)

                  naudas plūsmu radošie aktīvi, kas nodrošina ar aktīviem nodrošinātos vērtspapīrus, neietver kredītus, kas:

                              i)

                              ar aktīviem nodrošināto vērtspapīru emisijas laikā nenes ienākumus;

                              ii)

                              nenes ienākumus laikā, kad tiek iekļauti ar aktīviem nodrošinātos vērtspapīros to atlikušā termiņa laikā, piem., aizvietojot vai aizstājot naudas plūsmu radošos aktīvus;

                              iii)

                              jebkurā laikā ir strukturēti, sindicēti vai izsniegti, izmantojot aizņemtus līdzekļus (“leveraged”);

                  d)

                  ar aktīviem nodrošinātu vērtspapīru darījuma dokumenti ietver noteikumus par apkalpošanas nepārtrauktību.

            2.   1. punktā minētajiem ar aktīviem nodrošinātajiem vērtspapīriem, kam ir vismaz divi A (4) reitingi, piemēro 16 % novērtējuma diskontu.
      3.   1. punktā minētajiem ar aktīviem nodrošinātajiem vērtspapīriem, kam nav vismaz divu A reitingu, piemēro šādus novērtējuma diskontus: a) ar aktīviem nodrošinātiem vērtspapīriem, ko nodrošina komercsektora hipotēkas, piemēro 32 % novērtējuma diskontu, bet b) visiem pārējiem ar aktīviem nodrošinātiem vērtspapīriem piemēro 26 % novērtējuma diskontu.
      4.   Darījuma partneris nevar kā nodrošinājumu iesniegt ar aktīviem nodrošinātus vērtspapīrus, kas ir atbilstoši saskaņā ar 1. punktu, ja darījuma partneris vai trešā persona, ar kuru tam ir ciešas saites, ir procenta likmju riska ierobežošanas pakalpojumu sniedzējs attiecībā uz ar aktīviem nodrošinātajiem vērtspapīriem.
      5.   Šajā pantā terminu “mazais uzņēmums” un “vidējais uzņēmums” nozīme atbilst tai, kas noteikta Komisijas 2003. gada 6. maija Ieteikumā 2003/361/EK par mikrouzņēmumu, mazo un vidējo uzņēmumu definīciju (5).
      6.   NCB kā nodrošinājumu Eurosistēmas monetārās politikas operācijās var pieņemt ar aktīviem nodrošinātus vērtspapīrus, kuru pamatā esošie aktīvi ietver mājokļa hipotēkas vai kredītus MVU un kuri neatbilst Pamatnostādnes ECB/2011/14 I pielikuma 6.3.2. sadaļas kredītnovērtējuma prasībām, kā arī šī panta 1. punkta a)–d) apakšpunkta un 4. punkta prasībām, bet atbilst visiem kritērijiem, ko ar aktīviem nodrošinātiem vērtspapīriem piemēro saskaņā ar Pamatnostādni ECB/2011/14, ja šiem vērtspapīriem ir vismaz divi BBB reitingi. Šādi ar aktīviem nodrošinātie vērtspapīri var būt tikai tādi, kas emitēti pirms 2012. gada 20. jūnija, un tiem piemēro 32 % novērtējuma diskontu.

   2. pants
   Stāšanās spēkā
   Šis lēmums stājas spēkā 2012. gada 29. jūnijā.

      Frankfurtē pie Mainas, 2012. gada 28. jūnijā

            ECB prezidents

         Mario DRAGHI

      (1)  OV L 331, 14.12.2011., 1. lpp.

      (2)  OV L 341, 22.12.2011., 65. lpp.

      (3)  “BBB” ir vismaz Moody's “Baa3”, Fitch vai Standard & Poor's “BBB–” vai DBRS “BBB” reitings.

      (4)  “A” ir vismaz Moody's “A3”, Fitch vai Standard & Poor's “A–” vai DBRS “AL” reitings.

      (5)  OV L 124, 20.5.2003., 36. lpp.”


title: 2014/168/ES: Padomes Lēmums ( 2014. gada 18. marts ), ar ko ieceļ Eiropas Ekonomikas un sociālo lietu komitejas locekli no Slovākijas

text:
               26.3.2014

               LV

               Eiropas Savienības Oficiālais Vēstnesis

               L 90/20

      PADOMES LĒMUMS

   (2014. gada 18. marts),
   ar ko ieceļ Eiropas Ekonomikas un sociālo lietu komitejas locekli no Slovākijas
   (2014/168/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Slovākijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Dušan BARČIK kunga pilnvaru termiņa beigām ir atbrīvojusies viena Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Anton SZALAY kungs (President of Slovak Trade Union of Health and Social Services) tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 18. martā

            Padomes vārdā –

            priekšsēdētājs

         E. VENIZELOS

      (1)  OV L 251, 25.9.2010., 8. lpp.


title: Padomes Lēmums (ES) 2016/1743 (2016. gada 20. septembris) par to, lai Eiropas Savienības vārdā noslēgtu Nolīgumu starp Eiropas Savienību un Kolumbijas Republiku par īstermiņa uzturēšanās vīzu režīma atcelšanu

text:
               30.9.2016

               LV

               Eiropas Savienības Oficiālais Vēstnesis

               L 264/25

         PADOMES LĒMUMS (ES) 2016/1743
   (2016. gada 20. septembris)
   par to, lai Eiropas Savienības vārdā noslēgtu Nolīgumu starp Eiropas Savienību un Kolumbijas Republiku par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar tā 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija Eiropas Savienības vārdā ir risinājusi sarunas ar Kolumbijas Republiku par nolīgumu par īstermiņa uzturēšanās vīzu režīma atcelšanu (“nolīgums”).

               (2)

               Saskaņā ar Padomes Lēmumu (ES) 2015/2399 (2) nolīgums ir ticis parakstīts un tiek provizoriski piemērots no 2015. gada 3. decembra.

               (3)

               Ar nolīgumu izveido Apvienoto ekspertu komiteju nolīguma pārvaldībai. Savienību minētajā Apvienotajā komitejā pārstāv Komisija, kurai palīdz dalībvalstu pārstāvji.

               (4)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3), tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (5)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4), tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

               (6)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Kolumbijas Republiku par īstermiņa uzturēšanās vīzu režīma atcelšanu.
   2. pants
   Padomes priekšsēdētājs Savienības vārdā sniedz nolīguma 8. panta 1. punktā paredzēto paziņojumu (5).
   3. pants
   Komisija, kurai palīdz dalībvalstu pārstāvji, pārstāv Savienību Apvienotajā ekspertu komitejā, kas izveidota saskaņā ar nolīguma 6. pantu.
   4. pants
   Šis lēmums stājas spēkā tā pieņemšanas dienā.

      Briselē, 2016. gada 20. septembrī

            Padomes vārdā –

            priekšsēdētājs

         I. KORČOK

      (1)  Piekrišana sniegta 2016. gada 8. jūnijā (Oficiālajā Vēstnesī vēl nav publicēta).

      (2)  Padomes Lēmums (ES) 2015/2399 (2015. gada 26. oktobris) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Kolumbijas Republiku par īstermiņa uzturēšanās vīzu režīma atcelšanu (OV L 333, 19.12.2015., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.